Diari Oficial de la Generalitat Valenciana


Sumari del DOGV 8939, del 29-10-2020 (2020/8588)

Notificació de la sentència dictada en el procediment de mesures número 71/2020.
--------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8588


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures número 71/2020. [2020/8588]  
De: Silvana Abeso Akara.  
Procuradora: Elvira Canet Castella.   
Lletrat: Juan Vicente Marcilla Peidró.  
Contra: Koldo Martínez Nzang.  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte faig saber que en aquest procediment, seguit a instàncies de Silvana Abeso Akara, contra Koldo Martínez Nzang, s'ha dictat la sentència que, literalment, és com segueix:  
Sentència núm. 397/2020  
València, 15 d'octubre de 2020.  
Ana Vega Pons-Fuster Olivera, magistrada jutgessa del Jutjat de Primera Instància núm. 9 de València, he vist aquestes actuacions seguides en matèria de guarda, custòdia o aliments de fills menors no matrimonials no consensuats [F02] - 000071/2020, promogudes per Silvana Abeso Akara, representada per la procuradora Elvira Canet Castella i assistida pel lletrat Juan Vicente Marcilla Peidró, contra Koldo Martínez Nzang, amb la intervenció del Ministeri Fiscal, i d'acord amb els següents:  
  
Antecedents de fet  
Primer. Que la procuradora de la demandant, sobre la base dels fets exposats en la demanda i en l'escrit d'aclariment d'aquesta i pels fonaments jurídics que s'hi indicaven, va sol·licitar l'adopció de mesures relatives a la filla menor i que es dicte una sentència estimatòria per la qual s'ordene la suspensió de la pàtria potestat sobre la filla Carmen o, subsidiàriament, el seu exercici exclusiu en favor de la demandant.  
  
Segon. Que, admesa a tràmit la demanda, es va procedir a emplaçar la part demandada (que no hi va comparéixer, per la qual cosa va ser declarada en rebel·lia) i el Ministeri Fiscal. Es va fixar la corresponent vista principal del judici verbal, en la qual va comparéixer l'actora, però no el Ministeri Fiscal, atés que la filla havia complit ja la majoria d'edat.  
Tercer. Es considera provat que, de la unió formada pels dos litigants, va nàixer una filla, Carmen, que va nàixer el 31.07.2002 i que té ara 18 anys.  
Que, fa anys, va cessar la convivència entre les parts i que la mare va fer-se càrrec de la filla. Es desconeix el parador i els ingressos del progenitor.  
Quart. Observades les regles del procediment.  
  
Fonaments de dret  
Primer. La part actora pretén que s'atribuïsca en exclusiva a la mare tant la titularitat com l'exercici de la pàtria potestat sobre la filla.  
  
D'acord amb els articles 169 i 171 del CC, la pàtria potestat dels fills s'extingeix amb la majoria d'edat. Per tant, atés que la filla de les parts ha complit recentment 18 anys, es produeix una carència sobrevinguda d'objecte article 22 LEC, per la qual cosa no pertoca fer cap disposició en aquest moment, tenint en compte que es tracta ja d'una filla en el ple exercici dels seus drets civils i que no s'ha sol·licitat cap altra mesura.  
Segon. De conformitat amb el que disposa l'article 394 de la Llei d'enjudiciament civil, i atesa la naturalesa d'aquest procediment, no pertoca la imposició de costes.  
  
«Dispositiva  
Arxiveu la demanda sobre guarda, custòdia o aliments de fills menors no matrimonials no consensuats interposada per Silvana Abeso Akara, contra Koldo Martínez Nzang, per carència sobrevinguda d'objecte.  
Notifiqueu aquesta resolució a les parts.  
No pertoca fer cap pronunciament exprés sobre la imposició de les costes.  
Aquesta és la meua sentència, contra la qual es pot interposar un recurs d'apel·lació dins del termini de 20 dies, comptats des de l'endemà de la notificació, segons la nova redacció de l'art. 458.1 de la LEC que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
I, perquè valga de notificació en deguda forma a Koldo Martínez Nzang, en rebel·lia processal i parador ignorat, expedisc aquest edicte.  
  
  
València, 15 d'octubre de 2020. - La lletrada de l'Administració de justícia: María Cabezuelo Campos.